นิกเกอิปิดบวก 32.75 จุด จากแรงซื้อเพื่อรับเงินปันผล
นิกเกอิปิดบวก 32.75 จุด จากแรงซื้อเพื่อรับเงินปันผล
25 มี.ค. 2558

ดัชนีนิกเกอิตลาดหุ้นโตเกียวปิดบวกในวันนี้ โดยดัชนีนิกเกอิปรับตัวขึ้น 32.75 จุด หรือ 0.17% ปิดที่ 19,746.20 จุดเนื่องจากนักลงทุนเข้าซื้อหุ้นเพื่อสิทธิในการรับเงินปันผล อย่างไรก็ตาม บรรยากาศการซื้อขายในตลาดเป็นไปอย่างซบเซา เนื่องจากการร่วงลงของตลาดหุ้นนิวยอร์กเมื่อคืนนี้ได้กระตุ้นให้นักลงทุนเทขายทำกำไร
โดยตลาดได้รับปัจจัยบวกจากคำสั่งซื้อที่มีเป้าหมายเพื่อรับเงินปันผลจากหุ้นของบริษัทต่างๆ ในช่วงปิดรอบบัญชีในเดือนนี้ โดยผู้ถือหุ้นจะต้องซื้อหุ้นภายในวันพฤหัสบดีนี้จึงจะได้รับผลตอบแทน